nvidia/miracl-vision huggingface dataset:
เดอะเลเจนด์ออฟเซลดา อะลิงก์บีทวีนเวิร์ลส์

เดอะเลเจนด์ออฟเซลดา อะลิงก์บีทวีนเวิร์ลส์ (อังกฤษ: The Legend of Zelda: A Link Between Worlds) เป็นวิดีโอเกมที่ผลิตขึ้นในปี ค.ศ. 2013 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับนินเท็นโด 3ดีเอส. เกมนี้เป็นแบบ 3 มิติของเดอะเลเจนด์ออฟเซลดา อะลิงก์ทูเดอะแพสต์.
ความดันโลหิตในปอดสูง

ความดันโลหิตในปอดสูง (อังกฤษ: pulmonary hypertension) เป็นการเพิ่มขึ้นของความดันเลือดในหลอดเลือดแดงสู่ปอดและหลอดเลือดดำจากปอดหรือหลอดเลือดในปอดหลอดอื่น ๆ ซึ่งนำมาสู่อาการหายใจลำบาก, เวียนศีรษะ, หมดสติชั่วคราว, ขาบวม หรืออาการอื่น ๆ ความดันโลหิตในปอดสูงอาจเกิดขึ้นได้อย่างเฉียบพลัน อาการนี้ถูกบัญญัติขึ้นโดย แอ็นสท์ ฟอน รอมแบร์ก (Ernst von Romberg) ในปี ค.ศ. 1891 ปัจจุบันยังเป็นการยากที่จะอธิบายสาเหตุของโรคนี้อย่างชัดเจน โรคนี้ทำให้มีผู้เสียชีวิตปีละราว 125–150 คนในสหรัฐอเมริกา และมีอัตราผู้ป่วยที่ 4 ต่อประชากร 1,000 คนในสหรัฐ และ 6 ต่อประชากร 1,000 คนในยุโรป สตรีมีความเสี่ยงที่จะเป็นโรคนี้มากกว่าผู้ชาย สัญญาณและอาการของการเกิดความดันโลหิตในปอดสูง ประกอบด้วยลักษณะต่อไปนี้: นอกจากนี้ การเสพสารประเภทโคเคน, เมทแอมเฟตามีน (ยาบ้า), เอทานอล ซึ่งนำไปสู่ภาวะตับแข็ง หรือการสูบบุหรี่ ก็เป็นปัจจัยเสี่ยงที่ทำให้เกิดโรคได้ abdomen (May-Thurner syndrome, Portal vein thrombosis, Budd-Chiari syndrome, Renal vein thrombosis) upper limb/torso (Paget-Schroetter disease, Mondor's disease) head (Cerebral venous sinus thrombosis)
โคอาที

โคอาที (Coati) จากสกุล Nasua and Nasuella เป็นสัตว์เลี้ยงลูกด้วยน้ำนมจากวงศ์แร็กคูนชนิดหนึ่ง เป็นสัตว์ออกหากินในเวลากลางวัน ซึ่งแตกต่างจากสัตว์ในวงศ์แร็กคูนส่วนใหญ่ ซึ่งเป็นสัตว์กลางคืน โคอาทีมีถิ่นกำเนิดในอเมริกาใต้ อเมริกากลาง และบริเวณทิศตะวันตกเฉียงใต้ของอเมริกาเหนือ คำว่า "โคอาที" หรือ "โกอาตี" มาจากภาษากวารานี ภาษาท้องถิ่นในกลุ่มภาษาตูปี-กวารานีแห่งอเมริกาใต้ มีความหมายตามตัวอักษรว่า "จมูกยาว" ประกอบด้วยสองหน่วยคำ คือ coá- (โกอา แปลว่า "ยาว") และ -tî (ตี แปลว่า "จมูก") โดยทั่วไป โคอาทีมีแหล่งอาศัยหลากหลายที่ โดยอาศัยอยู่ในบริเวณที่ร้อน แห้ง ชื้น เช่น ป่าดิบชื้นแอมะซอน บริเวณที่หนาวเย็นและสูงชัน เช่น ภูเขาแอนดีส (อเมริกาใต้) หรือบริเวณทุ่งหญ้าและตามพุ่มไม้ แหล่งอาศัยเริ่มต้นตั้งแต่ทางทิศตะวันตกเฉียงใต้ของสหรัฐ (ตอนใต้ของรัฐแอริโซนา นิวเม็กซิโก และเท็กซัส) จนถึงตอนเหนือของประเทศอุรุกวัยบ้างเชื่อว่า มีโคอาทีประมาณ 10 ตัว ขยายพันธุ์อยู่ที่มณฑลคัมเบรีย ของสหราชอาณาจักร ในป่า โคอาทีมีอายุได้ถึงประมาณ 7 ถึง 8 ปี แต่เมื่ออยู่กับมนุษย์ โคอาทีสามารถมีอายุได้ถึง 15 ถึง 16 ปี โคอาทีเป็นสัตว์ที่กินได้ทั้งพืชและเนื้อสัตว์ อาหารที่มักกิน ได้แก่ ผลไม้ สัตว์ไม่มีกระดูกสันหลังจำพวกแมลง (เช่น บึ้ง) และสัตว์มีกระดูกสันหลังขนาดเล็ก (เช่น กิ้งก่า หนู สัตว์ปีกขนาดเล็ก ไข่นก และไข่จระเข้) โคอาทีมีจมูกที่ดี และมีเท้าหน้าที่สามารถใช้ขุดเอาสัตว์ไม่มีกระดูกสันหลังออกมาจากดินได้ สัตว์ที่ล่าโคอาทีเป็นเหยื่อ ได้แก่ แมวจากัวรันดี งูโบอาหางแดง จิ้งจอก หมา เพียงพอนไทรา แมวออเซลอต และเสือจากัวร์ นอกจากนี้ ยังมีสัตว์นักล่าจำพวกสัตว์ปีกตัวใหญ่ ได้แก่ อินทรี-เหยี่ยวหรูหรา เหยี่ยวสีเกาลัดและดำ และอินทรีฮาร์ปี ส่วนลิงแคพิวชินหัวขาว มักล่าลูกของโคอาทีเป็นอาหาร
เมแทมเฟตามีน

เมแทมเฟตามีน (Methamphetamine) หรือชื่อในระบบ IUPAC คือ เอ็น-เมทิลแอมฟีตะมีน เป็นสารกระตุ้นหนักระบบประสาทส่วนกลาง ส่วนมากถูกใช้เป็นสารเสพติดและถูกใช้บ้างในการรักษาโรคซนสมาธิสั้นและโรคอ้วน เมแทมเฟตามีนถูกค้นพบโดยนักเคมีชาวญี่ปุ่น นาไง นางาโยชิ (長井 長義) ในปี ค.ศ. 1893 และมีอยู่สองอีแนนซิโอเมอร์ ประกอบด้วย: เดกซ์โตรเมแทมเฟตามีน (dextromethamphetamine, (D)-methamphetamine) ซึ่งมีฤทธิ์รุนแรงกว่าและ เลโวเมแทมเฟตามีน (levo-methamphetamine, (L)-methamphetamine) โดย (D)-methamphetamine มีพิษต่อระบบประสาทของมนุษย์และสามารถถูกใช้เป็นสารเสพติดประเภทกระตุ้นความต้องการทางเพศและมัวเมา และจัดเป็นสารเสพติด ในขณะเดียวกัน (L)-methamphetamine มีผลต่อระบบประสาทต่ำกว่า และถูกใช้เป็นยาหดหลอดเลือดชนิดพ่นจมูก (nasal decongestant) ได้ อย่างไรก็ตามก็มียาชนิดอื่นที่ปลอดภัยกว่าและมีประสิทธิผลทัดเทียมกัน จึงไม่มีการใช้ (L)-metamphetamine ในการรักษาอาการคัดจมูกโดยแพทย์แล้วในปัจจุบัน ปัจจุบัน การค้าและครอบครองทั้งเมแทมเฟตามีนและเดกซ์โตรเมแทมเฟตามีนเพื่อการเสพถือว่าผิดกฎหมาย การใช้เมแทมเฟตามีนอย่างผิดกฎหมายพบได้มากที่สุดในเอเชีย โอเชียเนียและในสหรัฐอเมริกา ซึ่งในสหรัฐ ทั้งเมแทมเฟตามีน เดกซ์โตรเมแทมเฟตามีน และเลโวเมแทมเฟตามีนถูกจัดอยู่ในบัญชีที่สอง ประเภทสารควบคุม โดยเลโวเมแทมเฟตามีนเป็นยาจำหน่ายหน้าเคาน์เตอร์สำหรับใช้เป็นยาลดอาการคัดจมูกในสหรัฐ แต่โดยสากลแล้ว การผลิต จำหน่ายและครอบครองเมแทมเฟตามีนนั้นถูกควบคุมหรือต้องห้ามในประเทศส่วนใหญ่ เนื่องจากเป็นสารที่อยู่ในบัญชีที่สองของอนุสัญญาสหประชาชาติว่าด้วยสารที่มีผลต่อจิตใจ การที่ร่างกายได้รับเมแทมเฟตามีนมากเกินไป อาจส่งผลกระทบให้เกิดหลายอาการ การได้รับมากเกินในระดับปานกลางอาจทำให้มีอาการชีพจรผิดปกติ สับสนงุนงง ถ่ายปัสสาวะลำบากหรือเจ็บ ความดันโลหิตสูงหรือต่ำ อุณหภูมิร่างกายสูง ตื่นตัวและตอบสนองมากเกิน ปวดกล้ามเนื้อ กระสับกระส่าย หายใจเร็ว ชะงักหลั่งปัสสาวะ และปัสสาวะปลอดยูรีน การได้รับมากเกินในระดับสูง อาจก่อให้เกิดอาการอื่นเพิ่มเติม คือ อาการกำเริบรุนแรง ไตวาย เซอโรโทนินซินโดรม และยังอาจทำลายสมองได้อีกด้วย
นินจา คริสติน่า

นินจา คริสติน่า สตูดิโออัลบั้มชุดแรก ของ คริสติน่า อากีล่าร์ วางจำหน่ายวันที่ 21 ธันวาคม พ.ศ. 2533 ภายใต้สังกัดจีเอ็มเอ็ม แกรมมี่ นักร้องหญิงแนวป๊อป-แดนซ์ คนแรกของประเทศไทย ที่ประสบความสำเร็จอย่างถล่มทลาย ทำยอดขายได้เกิน 1,000,000 ตลับ เป็นคนแรกของประเทศไทย ภายในระยะเวลาเพียง 6 สัปดาห์ เป็นอัลบั้มเปิดตัวศิลปินที่มียอดขายสูงสุดของแกรมมี่ โดยมียอดขายรวมทั้งประเทศสูงเฉียด 2 ล้านตลับ นินจา สตูดิโออัลบั้มแรกของคริสติน่า อากีล่าร์ วางแผงเมื่อวันที่ 21 ธันวาคม พ.ศ. 2533 จีเอ็มเอ็ม แกรมมี่ พลิกวงการเพลงเมืองไทยด้วยการเปิดตัวศิลปินหน้าใหม่ที่มาพร้อมกับแนวเพลงเต้นรำป๊อปแด๊นซ์ ที่ไม่มีใครเคยทำมาก่อน แกรมมี่จึงเอาคริสติน่ามาประเดิม เปิดตลาดเพลงแดนซ์เมืองไทยเป็นคนแรกเมื่ออัลบั้มวางแผงไปได้ไม่นานยอดขายก็ทยานสู่สองแสนตลับและกระแสความนิยมก็เพิ่มขึ้นอย่างถล่มถลาย จนยอดขายอัลบั้มนี้ทะลุหนึ่งล้านตลับภายในเวลา 6 สัปดาห์ เป็นปรากฏการณ์ใหม่ของวงการเพลงไทยที่ยังไม่เคยมีนักร้องหญิงคนไหนทำยอดขายทะลุล้านตลับได้เลยแม้สักคน ทำให้ทางแกรมมี่ต้องเปลี่ยนปกอัลบั้มฉลองล้านตลับในเดือน มีนาคม พ.ศ. 2534 โดยยอดขายในอัลบั้มรวมแล้วสูงถึง 1.9 ล้านชุด สร้างสถิติอัลบั้มเปิดตัวศิลปินที่มียอดขายสูงที่สุด และยังเป็นอัลบั้มที่ขายดีเป็นอันดับ 2 ของแกรมมี่ในปี พ.ศ. 2533 อีกด้วย คอนเสิร์ต นินจาคริสติน่า คอนเสิร์ตครั้งแรกในชีวิตของ คริสติน่า อากีล่าร์ จัดขึ้นในวันที่ 22-23 กุมภาพันธ์ พ.ศ. 2534 ที่ MBK HALL เอ็มบีเคเซ็นเตอร์ ชั้น 7 เปิดขายบัตรที่ช็อปพูม่า สาขา มาบุญครอง ซึ่งวันจองบัตรมีคนมารอต่อคิวซื้อบัตรกันตั้งแต่ห้างยังไม่เปิด พอถึงเวลาเปิดทำการของห้าง แฟนเพลงที่มารอซื้อบัตรก็พร้อมใจกันพุ่งไปยังช็อปพูม่ากันอย่างชุลมุนผู้คนนับหลายพันเบียดกันไปเบียดกันมาจนเกิดเหตุการณ์กระจกร้านแตก และของในร้านหาย สร้างความเสียหายเป็นอย่างมากจนทำให้ต้องย้ายมาขายที่ลานจอดรถแทน โดยบัตรจำหน่ายหมดทุกที่นั่งในเวลาไม่ถึง 15 นาที ทำให้มีแฟนเพลงที่ต่างมารอคอยเรียกร้องอยากชมคอนเสิร์ตครั้งนี้เป็นจำนวนมาก ทางทีมงานจึงตัดสินใจเปิดขายบัตรรอบที่ 2 เป็นรอบสุดท้าย ซึ่งก็ยังไม่พอต่อความต้องการของแฟนเพลง ทางทีมงานจึงตัดสินใจติดต่อไปทางรายการโลกดนตรีเพื่อขอคิวให้คริสติน่าได้ขึ้นแสดงบนเวทีโลกดนตรีเป็นการปลอบใจสำหรับแฟนเพลงที่ซื้อบัตรคอนเสิร์ตไม่ทัน ให้มารับชมแบบฟรีในวันที่ 17 กุมภาพันธ์ พ
จักรพรรดิฟุชิมิ

จักรพรรดิฟูชิมิ (ญี่ปุ่น: 伏見天皇; โรมาจิ: Fushimi-tennō; 10 พฤษภาคม พ.ศ. 1808 – 8 ตุลาคม พ.ศ. 1860) เป็นจักรพรรดิพระองค์ที่ 92 แห่งญี่ปุ่นตามกฎมณเฑียรบาลว่าด้วยการสืบราชสันตติวงศ์ครองราชย์ระหว่าง พ.ศ. 1830 - 1841 จักรพรรดิฟูชิมิ มีพระนามเดิมว่า เจ้าชายฮิโรฮิโตะ (ญี่ปุ่น: 熈仁親王) ซึ่งเป็นพระนามเดียวกับพระนามเดิมของจักรพรรดิโชวะ จักรพรรดิพระองค์ที่ 124 เพียงแต่พระนามของทั้ง 2 เขียนต่างกัน จักรพรรดิฟูชิมิเป็นพระราชโอรสพระองค์ที่ 2 ของจักรพรรดิโกะ-ฟุกะกุซะ โดยทรงมาจากสาย Jimyoin-to เจ้าชายฮิโรฮิโตะได้รับการสถาปนาให้เป็นรัชทายาทของจักรพรรดิโกอูดะ ซึ่งเป็นพระญาติของพระองค์จากราชสกุลไดกากูจิ การดำเนินกลยุทธ์ทางการเมืองโดยจักรพรรดิโกะ-ฟูกากูซะ พระราชบิดาของเจ้าชายฮิโรฮิโตะ เป็นปัจจัยสำคัญในการเลือกรัชทายาท ในปี ค.ศ. 1287 ปีที่ 13 ในรัชสมัยของจักรพรรดิโกอูดะ พระองค์สละราชบัลลังก์ และสืบราชบัลลังก์ดอกเบญจมาศโดยญาติของพระองค์คือเจ้าชายฮิโรฮิโตะ หลังจากนั้นไม่นาน เจ้าชายฮิโรฮิโตะประกอบพิธีสืบราชบัลลังก์ดอกเบญจมาศอย่างเป็นทางการ หลังจากนั้นก็มีช่วงเวลาสั้น ๆ ที่ราชสกุลทั้งสองสายคือ ไดกากูจิ และ จิเมียวอิง ได้สลับกันปกครองญี่ปุ่น 2 ปีต่อมา อดีตจักรพรรดิโกะ-ฟูกากูซะได้สิ้นสุดการปกครองของพระองค์ในฐานะไดโจโฮโอ และจักรพรรดิฟูชิมิก็มีพระราชอำนาจเต็มที่ ในปี ค.ศ. 1289 พระองค์สถาปนาพระราชโอรสของพระองค์เอง (จักรพรรดิโกะ-ฟูชิมิในอนาคต) เป็นรัชทายาท ในปี ค.ศ
จอร์จ แคนนิง

จอร์จ แคนนิง (อังกฤษ: George Canning) เป็นนักการเมืองและรัฐบุรุษชาวอังกฤษจากพรรคทอรี นอกจากจะเป็นสมาชิกคณะรัฐมนตรีในหลายรัฐบาลตลอดจนเป็นผู้นำในสภาสามัญชนแล้ว เขายังได้ดำรงตำแหน่งเป็นนายกรัฐมนตรีอีกด้วย เขาแตกต่างจากนายกรัฐมนตรีหลายๆคนก่อนหน้า คือไม่ได้เกิดมาในตระกูลขุนนางหรือการทหาร มารดาของเขาเป็นนักแสดง ส่วนบิดาเป็นนักธุรกิจและทนายความที่ประสบความล้มเหลว ทำให้แคนนิงต้องถูกอุปการะทางการเงินโดยลุงสแตรธฟอร์ด ซึ่งพาเขาเข้าไปศึกษาที่วิทยาลัยอีตันและโบสถ์คริสต์แห่งออกซฟอร์ด แคนนิงเริ่มเดินเข้าสู่หนทางการเมืองในปี 1793 และก้าวหน้าอย่างรวดเร็ว เขาเป็นสมุหบัญชีกองทัพระหว่าง ค.ศ. 1800–01 และเหรัญญิกทัพเรือระหว่าง ค.ศ. 1804–06 ต่อมาแม้ว่านายกรัฐมนตรี ดยุกแห่งพอร์ตแลนด์ จะประกาศให้สเปนเซอร์ เพอร์ซีวัลเป็นนายกรัฐมนตรีคนต่อไปแล้วก็ตาม แต่แคนนิงก็ปฏิเสธตำแหน่งรัฐมนตรีต่างประเทศรวมถึงตำแหน่งอื่นๆ เนื่องจากมีลอร์ดแคสเซิลรีซึ่งเป็นคู่อริของเขาอยู่ในรัฐบาลของเพอร์ชีวัล (ถึงขนาดเคยสู้กันจนบาดเจ็บ) ภายหลังเพอร์ซีวัลถูกลอบสังหารในค.ศ. 1812 แคนนิงก็เข้ามาร่วมงานในรัฐบาลของเอิร์ลแห่งลิเวอร์พูล ในตำแหน่งทูตอังกฤษประจำโปรตุเกส (1814–16), ประธานกรรมการบริษัทอินเดียตะวันออก (1816–21), รัฐมนตรีต่างประเทศและผู้นำสภาสามัญชน (1822–27) ต่อมาเมื่อเอิร์ลแห่งลิเวอร์พูลลาออกจากปัญหาสุขภาพในปี 1827 แคนนิงก็ได้รับเลือกเป็นนายกรัฐมนตรี ชนะดยุกแห่งเวลลิงตันและเซอร์ รอเบิร์ต พีล อย่างไรก็ตาม ด้วยปัญหาสุขภาพทำให้แคนนิงดำรงตำแหน่งได้เพียง 119 วันก็ถึงแก่อสัญกรรมในตำแหน่ง ถือเป็นนายกรัฐมนตรีบริเตนที่ดำรงตำแหน่งสั้นที่สุด บทความชีวประวัตินี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
เดอะเลเจนด์ออฟเซลดา โฟร์ซอดส์แอดเวนเจอร์ส

เดอะเลเจนด์ออฟเซลดา: โฟร์ซอดส์แอดเวนเจอส์ (อังกฤษ: The Legend of Zelda: Four Swords Adventures)[a] เป็นภาคที่สิบเอ็ดในซีรีส์เดอะเลเจนด์ออฟเซลดาของนินเท็นโด ซึ่งได้รับการเผยแพร่สำหรับเกมคิวบ์ เครื่องเล่นวิดีโอเกมภายในบ้านในประเทศญี่ปุ่นเมื่อวันที่ 18 มีนาคม ค.ศ. 2004; ในทวีปอเมริกาเหนือเมื่อวันที่ 7 มิถุนายน ค.ศ. 2004; ในทวีปยุโรปเมื่อวันที่ 7 มกราคม ค.ศ. 2005; และในออสเตรเลียเมื่อวันที่ 7 เมษายน ค.ศ. 2005 ส่วนเกมบอยอัดวานซ์ เครื่องเล่นเกมพกพาสามารถใช้เป็นคอนโทรลเลอร์ได้เมื่อใช้สายเคเบิลเกมคิวบ์ – เกมบอยอัดวานซ์ ที่มาพร้อมกับเกมในทวีปอเมริกาเหนือและยุโรป เกมนี้เข้ากันได้กับนินเท็นโด วี รวมถึงการใช้สายเชื่อมต่อเกมบอยอัดวานซ์ เกมดังกล่าวนำลิงก์ไปสู่การผจญภัย เพื่อคืนความสงบสุขให้กับไฮรูล หลังจากได้เรียนรู้ว่ามีการสร้างชาโดว์ลิงก์ ซึ่งเป็นร่างคล้ายกันที่ชั่วร้ายของตัวเขาเอง ภาคโฟร์ซอดส์แอดเวนเจอส์ได้รับการพิจารณาว่าเป็นเกมที่ดีที่สุดอันดับ 48 ที่สร้างขึ้นสำหรับระบบนินเท็นโดโดยนิตยสารนินเท็นโดเพาเวอร์ และได้รับคะแนนรวมที่ 86 คะแนนเต็ม 100 จากเว็บไซต์เมทาคริติก เกมนี้เป็นเกมขายดีอันดับสามของเดือนมิถุนายน ค.ศ. 2004 ในทวีปอเมริกาเหนือด้วยจำนวน 155,000 ชุด และตั้งแต่นั้นมาก็ขายได้ 250,000 ชุด รวมถึงมียอดขาย 127,000 ชุดในประเทศญี่ปุ่น โหมดหลักของภาคโฟร์ซอดส์แอดเวนเจอส์ คือ "ไฮรูเลียนแเอดเวนเจอร์" ซึ่งเป็นการปรับผู้เล่นหลายคนแบบร่วมมือเป็นตอน ๆ จากรูปแบบการเล่นเดอะเลเจนด์ออฟเซลดาแบบเดิม ส่วน "ชาโดว์แบตเทิล" คือโหมดการต่อสู้แบบผู้เล่นหลายคน และ "นาวิแทรกเกอส์" ที่นำเสนอเฉพาะในเกมเวอร์ชันญี่ปุ่น คือการแข่งขันแรลลีแสตมป์แบบผู้เล่นหลายคน ไฮรูเลียนแเอดเวนเจอร์เป็นการศึกหลักของโฟร์ซอดส์แอดเวนเจอส์ และสามารถเล่นได้ตั้งแต่หนึ่งถึงสี่คน ซึ่งประกอบด้วยโลกทั้งแปด แต่ละแห่งมีสามด่านและการต่อสู้ของบอส โดยมีกราฟิกคล้ายกับภาคโฟร์ซอดส์ จากเกมบอยอัดวานซ์ (GBA) ที่วางจำหน่ายก่อนหน้านี้ แต่แผนที่เป็นแบบคงที่แทนที่จะสร้างแบบสุ่ม และมีมุมมองจากบนลงล่างที่นำมาจากเดอะเลเจนด์ออฟเซลดา: อะลิงก์ทูเดอะแพสต์ ตลอดจนรูปแบบการเล่นรวมถึงเอฟเฟกต์จากจากภาคเดอะวินด์เวกเกอร์ กราฟิกดังกล่าวประกอบด้วยเอฟเฟกต์บรรยากาศที่ได้รับการปรับปรุง เช่น เงาของเมฆที่ค่อย ๆ เคลื่อนผ่านพื้นดิน, แสงแวววาวจากความร้อน, พายุฝุ่น และหมอก ส่วนดนตรีมีพื้นฐานมาจากภาคอะลิงก์ทูเดอะแพสต์ แต่มีการปรับแต่งดนตรีใหม่ในตำแหน่งต่าง ๆ
อัลฟาเบต .เอสที

อัลฟาเบต .เอสที (อังกฤษ: Alphabet St.) เป็นเพลงของพรินซ์ จากอัลบั้มในปี ค.ศ. 1988 Lovesexy ออกจำหน่ายในวันที่ 23 เมษายน ค.ศ. 1988 และติดชาร์ตอันดับที่ 10 ในสหรัฐอเมริกา และสหราชอาณาจักร เป็นครั้งแรกที่พรินซ์ที่ออกจำหน่ายเป็นซีดีซิงเกิล แม้ว่าเฉพาะในญี่ปุ่น และสหราชอาณาจักร 7-inch single 12-inch and CD single CD promo
กลุ่มอาการรังไข่มีถุงน้ำจำนวนมาก

กลุ่มอาการรังไข่มีถุงน้ำจำนวนมาก (อังกฤษ: polycystic ovary syndrome, PCOS) เป็นกลุ่มอาการอย่างหนึ่งที่เกิดจากการมีฮอร์โมนเพศชายสูงผิดปกติในผู้หญิง อาการและอาการแสดงได้แก่ ประจำเดือนมาไม่ปกติหรือขาดประจำเดือน ประจำเดือนมามาก มีขนมาก มีสิว ปวดท้องน้อย มีบุตรยาก ผิวหนังหนาและมีสีดำ ภาวะอื่นๆ ที่อาจพบร่วม ได้แก่ เบาหวาน ความอ้วน หยุดหายใจขณะหลับ โรคหัวใจ โรคทางอารมณ์ และมะเร็งเยื่อบุโพรงมดลูก เป็นต้น สาเหตุของ PCOS เกิดจากทั้งพันธุกรรมและสิ่งแวดล้อม ปัจจัยเสี่ยงที่สำคัญได้แก่ความอ้วน การออกกำลังกายไม่เพียงพอ และการมีญาติที่มีภาวะเดียวกันนี้ การวินิจฉัยทำได้โดยการตรวจพบอาการสองในสามอย่าง ได้แก่ การไม่มีการตกไข่ ระดับฮอร์โมนแอนโดรเจนที่สูง และการมีถุงน้ำในรังไข่ ถุงน้ำในรังไข่นี้อาจตรวจพบได้จากการตรวจอัลตราซาวนด์ ภาวะอื่นๆ ที่อาจทำให้มีอาการคล้ายกันได้แก่ ต่อมหมวกไตเจริญมากเกิน ต่อมไทรอยด์ทำงานน้อย และภาวะโปรแล็กตินในเลือดสูง เป็นต้น cortisol: Cushing's syndrome (Pseudo-Cushing's syndrome) cortisol: CAH (Lipoid, 3β, 11β, 17α, 21α) testicular: enzymatic (5-alpha-reductase deficiency, 17-beta-hydroxysteroid dehydrogenase deficiency) · Androgen receptor (Androgen insensitivity syndrome) บทความแพทยศาสตร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
เดอะเลเจนด์ออฟเซลดา สปิริตแทร็กส์

เดอะเลเจนด์ออฟเซลดา สปิริตแทร็กส์ (อังกฤษ: The Legend of Zelda: Spirit Tracks, ญี่ปุ่น: ゼルダの伝説 大地の汽笛) เป็นวิดีโอเกมที่ผลิตขึ้นในปี ค.ศ. 2009 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับนินเทนโด ดีเอส.
สาบานว่าพูดจริง To Tell the Truth

สาบานว่าพูดจริง เป็นรายการโทรทัศน์ประเภทเกมโชว์แนววาไรตี้ควิซโชว์ โดยมีรูปแบบรายการต้นฉบับมาจากรายการ To Tell the Truth ในสหรัฐ ออกอากาศครั้งแรกเมื่อวันที่ 30 พฤษภาคม พ.ศ. 2559 จนถึงปัจจุบัน ทุกวันจันทร์ถึงพฤหัสบดี เวลา 18.20 - 18.40 น. และวันศุกร์ เวลา 18.15 - 18.45 น. ทางช่องวัน 31 ในแต่ละเทปจะมีผู้ร่วมรายการ 3 ท่านและนักสืบ 4 ท่าน โดยในช่วงแนะนำตัว ทั้ง 3 ท่านจะแนะนำตัวว่าเป็นโจทย์ไว้ โดยมีเพียง 1 ท่านที่เป็นโจทย์ จากนั้นพิธีกรจะอ่านประวัติย่อของโจทย์ โดยในประวัตินั้นจะเป็นเรื่องจริง จากนั้นนักสืบจะสามารถถามผู้ร่วมรายการทั้ง 3 ท่านได้ทีละคน (ในกรณีที่นักสืบท่านใดท่านหนึ่ง มีความรู้จักผู้ร่วมรายการที่เป็นโจทย์ นักสืบท่านนั้น สามารถถอนตัวในข้อนั้นๆได้) โดยสามารถถามได้จนกว่าระฆังหมดเวลาจะดัง โดยผู้ร่วมรายการทั้ง 2 ท่านสามารถโกหกได้ แต่ผู้ร่วมรายการที่เป็นโจทย์จะต้องพูดความจริงเท่านั้น (เนื่องจากว่าเขาหรือเธอท่านนั้นได้ "สาบานว่าพูดจริง" ไว้แล้วจากประวัติ) จากนั้นนักสืบจะต้องทายว่าผู้ร่วมรายการท่านไหนเป็นโจทย์โดยที่ไม่สามารถปรึกษานักสืบท่านอื่นได้ จากนั้นพิธีกรจะบอกให้ผู้ร่วมรายการที่เป็นโจทย์ยืนขึ้น และเปิดเผยตัวเอง และผู้ร่วมรายการท่านอื่นจะแนะนำตัวเอง และพูดคุยกัน เป็นอันเสร็จสิ้น เหล่านักสืบที่เป็นคนดังทั้งสี่จะมาสลับกันปฏิบัติหน้าที่ในการสืบหาว่าใครที่สาบานว่าพูดจริง ดังนี้
เซลดา II ดิแอดเวนเจอร์ออฟลิงก์

เซลดา II ดิแอดเวนเจอร์ออฟลิงก์ (อังกฤษ: Zelda II: The Adventure of Link, ญี่ปุ่น: リンクの冒険) เป็นวิดีโอเกมที่ผลิตขึ้นในปี ค.ศ. 1987 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับแฟมิคอม.
การยึดครองประเทศไอซ์แลนด์

การบุกรุกไอซ์แลนด์ หรือที่เรียกว่า ปฏิบัติการฟอร์ก เป็นปฏิบัติการทางการทหารของสหราชอาณาจักรนำโดยกองทัพเรือและราชนาวิกโยธินในระหว่างสงครามโลกครั้งที่สองเพื่อควบคุมไอซ์แลนด์และกีดกันเยอรมัน ในช่วงเริ่มต้นของสงคราม อังกฤษได้มีความเข้มงวดในการขนส่งสินค้ากับไอซ์แลนด์และกีดกันผลประโยชน์ที่จะก่อเกิดกับเยอรมันในการลำเลียงสินค้า อังกฤษได้เสนอความช่วยเหลือแก่ไอซ์แลนด์และชักชวนเข้าร่วมกับฝ่ายสัมพันธมิตรแต่ก็ถูกปฏิเสธ โดยการคงสถานะเป็นกลางในสงคราม แต่การปรากฏตัวของทูตเยอรมันในไอซ์แลนด์ยิ่งทำให้อังกฤษเกิดความวิตกกังวล จนกระทั่งในวันที่ 10 พฤษภาคม ปี 1940 หลังจากที่อังกฤษถูกรุกรานจากเยอรมัน หน่วยราชนาวิกโยธินที่ 746 ภายใต้การบัญชาของพันเอกโรเบิร์ต สตักร์เกส ได้ขึ้นฝั่งที่เมืองเรคยาวิก เมืองหลวงของไอซ์แลนด์ เจ้าหน้าที่ได้บุกเข้าตัดการสื่อสาร จับกุมชาวเยอรมัน ควบคุมการขนส่งและส่งเจ้าหน้าที่เข้าไปยังเมือง Hvalfjörður, Kaldaðarnes, Sandskeið และ Akranes เพื่อป้องกันความเป็นไปได้ที่เยอรมันจะโจมตีสวนกลับ
มหาวิทยาลัยรามคำแหง สาขาวิทยบริการเฉลิมพระเกียรติ จังหวัดเพชรบูรณ์

มหาวิทยาลัยรามคำแหง สาขาวิทยบริการเฉลิมพระเกียรติ จังหวัดเพชรบูรณ์ (Ramkhamheangh Univrsity Phetchabun Campus in Honour of His Majesty The King) เป็นสาขามหาวิทยาลัยแต่ไม่เทียบเท่าวิทยาเขต ให้บริการการศึกษาในส่วนภูมิภาคของมหาวิทยาลัยรามคำแหง จัดการเรียนการสอนในระดับปริญญาตรี ปริญญาโท และปริญญาเอก เพื่อเป็นการขยายโอกาสในการศึกษาระดับอุดมศึกษาในส่วนภูมิภาค ปัจจุบัน ตั้งอยู่ที่ตำบลฝายนาแซง อำเภอหล่มสัก จังหวัดเพชรบูรณ์ สืบเนื่องมาจากในปีพุทธศักราช 2538 มหาวิทยาลัยรามคำแหงได้เห็นความสำคัญทางด้านการศึกษาไปสู่ภูมิภาคและชนบท ทั้งนี้เป็นการสร้างความเสมอภาคและความเท่าเทียมทางการศึกษาให้กับประชาชนผู้ด้อย โอกาสที่อยู่ห่างไกลในส่วนภูมิภาคจึงได้จัดทำ"โครงการการจัดตั้งมหาวิทยาลัยรามคำแหง สาขาวิทยบริการ เฉลิมพระเกียรติ "ส่วนภูมิภาค" โดยจะให้ครอบคลุมทั่วทุกภูมิภาค เพื่อเฉลิมพระเกียรติ ในวโรกาสที่ พระบาทสมเด็จพระเจ้าอยู่หัวภูมิพลอดุลยเดช ได้เสด็จขึ้นครองราชย์สมบัติครบ 50 ปี สาขาวิทยบริการเฉลิมพระเกียรติ จังหวัดเพชรบูรณ์ ตั้งอยู่ที่ ตำบลฝายนาแซง อำเภอหล่มสัก จังหวัดเพชรบูรณ์ "รามเพชรบูรณ์ ศูนย์การศึกษา แหล่งเพิ่มปัญญา พัฒนาท้องถิ่น" มหาวิทยาลัยรามคำแหง สาขาวิทยบริการเฉลิมพระเกียรติ จังหวัดเพชรบูรณ์ มุ่งมั่นที่จะขยายโอกาสทางการศึกษา เป็นศูนย์กลางแห่งการเรียนรู้ ขยายขอบเขตและรูปแบบของการศึกษาไปสู่ท้องถิ่นได้มีโอกาสศึกษาหาความรู้เพิ่มเติม นำความรู้ที่ได้รับไปใช้ในการดำรงชีพ เพื่อพัฒนาคุณภาพชีวิตและพัฒนาสังคมประเทศชาติต่อไป "วัตถุประสงค์" (Objective) "เป้าหมาย" (Target)
สงครามสหสัมพันธมิตรครั้งที่หก

ชัยชนะของฝ่ายสหสัมพันธมิตร สหสัมพันธมิตรเริ่มแรก เข้าร่วมหลังยุทธการที่ไลพ์ซิช (จนถึงมกราคม 1814) นโปเลียนที่ 1 นีกอลา อูดีโน หลุยส์-นีกอลา ดาวู เออแฌน เดอ โบอาร์แน โจเซฟ โปเนียโตสกี † สงครามสหสัมพันธมิตรครั้งที่หก (อังกฤษ: War of the Sixth Coalition) หรือชื่อในภาษาเยอรมันคือ สงครามปลดแอก (เยอรมัน: Befreiungskriege) เป็นการผนึกกำลังระหว่างออสเตรีย, ปรัสเซีย, รัสเซีย, สหราชอาณาจักร, โปรตุเกส, สวีเดน, สเปน และรัฐเยอรมันอีกหลาย ๆ รัฐ เข้าต่อสู้และมีชัยเหนือฝรั่งเศสซึ่งนำโดยจักรพรรดินโปเลียนที่ 1 และเนรเทศนโปเลียนไปยังเกาะเอลบา สงครามนี้เริ่มขึ้นหลังจากที่กองทัพนโปเลียนพ่ายแพ้อย่างพินาศย่อยยับในการรุกรานรัสเซีย มหาอำนาจยุโรปอย่างสหราชอาณาจักร, โปรตุเกส และฝ่ายกบฏในสเปนต่างพากันเข้าร่วมกับรัสเซียในการสยบนโปเลียน กองทัพฝ่ายสหสัมพันธมิตรที่ได้รับการจัดระเบียบใหม่ สามารถไล่ทหารของนโปเลียนออกจากเยอรมนีได้ในปี ค.ศ. 1813 และเริ่มรุกรานเข้าสู่ฝรั่งเศสในปี ค.ศ. 1814 ซึ่งทำให้นโปเลียนจำยอมต้องลงจากราชบัลลังก์และเปิดทางให้มีการฟื้นฟูราชวงศ์บูร์บง บทความประวัติศาสตร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
เดอะเลเจนด์ออฟเซลดา ไทรฟอร์ซฮีโร่

เดอะเลเจนด์ออฟเซลดา ไทรฟอร์ซฮีโร่ (อังกฤษ: The Legend of Zelda: Tri Force Heroes, ญี่ปุ่น: ゼルダの伝説 トライフォース3銃士), ยังอีกที่รู้จักคือ "เดอะเลเจนด์ออฟเซลดา เดอะทรีไทรฟอร์ซมัสกิตเทียร์" เป็นวิดีโอเกมที่ผลิตขึ้นในปี ค.ศ. 2015 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับนินเทนโด 3ดีเอส. เกมนี้เป็นหนึ่งในไม่กี่ภาคที่ไม่ได้ดำเนินเรื่องอยู่ในอาณาจักรไฮรูล และไม่มีเจ้าหญิงเซลด้าและไทรฟอร์ซเข้ามาเกี่ยวข้อง แต่จะดำเนินเรื่องอยู่ในดินแดนที่มีชื่อว่า "ไฮโทเปีย" ซึ่งคุ้มครองโดยราชานามว่า "ทัฟท์" (Tuft) โดยที่ผู้เล่นจะสวมบทบาทเป็นลิงก์ คอยจัดการกับศัตรูและแก้ไขปริศนาต่างๆพร้อมกับตามหาเสื้อของเดอะเลดี่เพื่อถอนคำสาปเจ้าหญิงสไตลา.
รัฐธรรมนูญแห่งปรัสเซีย (พ.ศ. 2463)

รัฐธรรมนูญแห่งปรัสเซีย (เยอรมัน: Verfassung von Preußen) ฉบับ ค.ศ. 1920 เป็นกรอบทางกฎหมายของเสรีรัฐปรัสเซีย รัฐซึ่งเป็นส่วนหนึ่งของสาธารณรัฐไวมาร์ รัฐธรรมนูญนี้ตั้งอยู่บนหลักการประชาธิปไตยแบบมีรัฐสภา ใช้บังคับในช่วง ค.ศ. 1918–1947 แทนที่รัฐธรรมนูญฉบับ ค.ศ. 1850 ในยุคที่ระบอบนาซีเรืองอำนาจ รัฐธรรมนูญนี้เสื่อมลงจนถึงขั้นที่แทบจะไร้ผล จนกระทั่งสิ้นสงครามโลกครั้งที่สอง รัฐธรรมนูญนี้ก็สิ้นผลบังคับลงโดยสิ้นเชิงเมื่อฝ่ายสัมพันธมิตรยุบเลิกปรัสเซียใน ค.ศ. 1947 รัฐธรรมนูญนี้กำหนดให้มีสภารัฐ (Landtag) เป็นสภานิติบัญญัติ สมาชิกมาจากการเลือกตั้งแบบสัดส่วน บุคคลทั้งหลายมีสิทธิเลือกตั้งถ้วนหน้าไม่ว่าชายหรือหญิง และมีคณะรัฐมนตรี (Staatsministerium) มีหัวหน้าเรียกว่า มุขมนตรี (Ministerpräsident) มาจากการเลือกตั้งและรับผิดชอบต่อสภารัฐ มุขมนตรีแต่งตั้งรัฐมนตรีคนอื่น ๆ และรับผิดชอบกำหนดนโยบายในการบริหาร แต่ไม่มีตำแหน่งประธานาธิบดี ซึ่งเป็นจุดต่างจากรัฐธรรมนูญไวมาร์ ระหว่างที่รัฐธรรมนูญนี้มีผลบังคับ ปรัสเซียได้ชื่อว่าเป็นรัฐที่มีเสถียรภาพและเป็นประชาธิปไตยที่สุดรัฐหนึ่งของสาธารณรัฐไวมาร์ บทความประเทศเยอรมนีนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
เดอะเลเจนด์ออฟเซลดา แฟนทัมเอาเออร์แกลสส์

เดอะเลเจนด์ออฟเซลดา แฟนทัมเอาเออร์แกลสส์ (อังกฤษ: The Legend of Zelda: Phantom Hourglass, ญี่ปุ่น: ゼルダの伝説 夢幻の砂時計) เป็นวิดีโอเกมที่ผลิตขึ้นในปี ค.ศ. 2007 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับนินเทนโด ดีเอส.
อันทิลดอว์น

อันทิลดอว์น (อังกฤษ: Until Dawn) เป็นวิดีโอเกมผจญภัยแนวสยองขวัญเอาชีวิตรอด และเป็นละครเชิงโต้ตอบ (interactive drama) พัฒนาโดยซูเปอร์แมสซิฟเกมส์ และจำหน่ายโดยโซนี่คอมพิวเตอร์เอ็นเตอร์เทนเมนต์ สำหรับเครื่องเล่นเพลย์สเตชัน 4 เติมกำหนดออกขายบนเครื่องเล่นเพลย์สเตชัน 3 และรองรับคุณสมบัติเพลย์สเตชันมูฟ แต่เกมกลับมาเปิดตัวว่าจำหน่ายเฉพาะบนเครื่องเพลย์สเตชัน 4 ในเดือนสิงหาคม ค.ศ. 2014 เกมออกวางขายทั่วโลกในเดือนสิงหาคม ค.ศ. 2015 อันทิลดอว์นมีฉากในแคนาดาภาคตะวันตก เป็นเรื่องราวของกลุ่มวัยรุ่นแปดคนที่ตัดสินใจมาพักร้อนในกระท่อมแห่งหนึ่งที่หุบเขาแบล็กวูด ที่สมมุติขึ้นมา เป็นเวลาหนึ่งปีพอดีหลังเด็กสาวสองคนที่เป็นเพื่อนกันได้หายตัวไป ไม่นานหลังมาถึง กลุ่มวัยรุ่นพบว่าตนถูกโรคจิตลอบทำร้าย และต้องพยายามเอาชีวิตรอดจนกว่าพระอาทิตย์ขึ้น ตลอดการผจญภัย ผู้เล่นจะได้เล่นตัวละครทั้งแปดตัว ผู้เล่นต้องตัดสินใจครั้งสำคัญขณะที่เนื้อเรื่องดำเนินไป โดยการตัดสินใจจะกระทบกับผลลัพธ์ของเกม นำไปสู่ฉากจบที่แตกต่างกัน อันทิลดอว์นได้รับการตอบรับที่ดี โดยถูกยกย่องในเรื่องภาพ กลไกตัวเลือก ความสยองขวัญ ดนตรี ตัวละคร การพากย์เสียง และการออกแบบระบบเกม คำวิจารณ์ส่วนใหญ่จะเกี่ยวกับเนื้อเรื่องในครึ่งหลัง มุมกล้อง การเคลื่อนไหวของตัวละคร และเนื้อเรื่องบางส่วนที่เป็นเส้นตรง ในปี 2024 โซนี่ พิคเจอร์ ประกาศว่า อันทิลดอว์น จะถูกนำมาสร้างเป็นภาพยนตร์สยองขวัญเหนือธรรมชาติ โดยผู้กำกับ เดวิด เอฟ. แซนด์เบิร์ก พร้อมทั้งประกาศว่าฉบับรีมาสเตอร์และขยายเพิ่มเติมเนื้อเรื่องจะถูกลงให้กับ PC เป็นครั้งแรกและ PS5
หลุยส์ โบนาปาร์ต

พระเจ้าโลเดอไวก์ที่ 1 แห่งฮอลแลนด์ หรือ หลุยส์ นโปเลียน โบนาปาร์ต (ฝรั่งเศส: Louis Napoléon Bonaparte) หรือชื่อเกิดคือ ลุยจี บูโอนาปาร์เต (อิตาลี: Luigi Buonaparte) เป็นขุนนางแห่งจักรวรรดิฝรั่งเศสและเป็นกษัตริย์แห่งฮอลแลนด์ระหว่าง ค.ศ. 1806–1810 พี่ชายของเขาคือนโปเลียน โบนาปาร์ต จักรพรรดิฝรั่งเศสพระองค์แรก และโอรสของเขาคือจักรพรรดินโปเลียนที่ 3 ซึ่งเป็นจักรพรรดิฝรั่งเศสพระองค์สุดท้ายของฝรั่งเศส เขาได้รับแต่งตั้งจากจักรพรรดินโปเลียนที่ 1 ให้เป็นกษัตริย์แห่งฮอลแลนด์ซึ่งเป็นรัฐบริวารของฝรั่งเศสในวันที่ 5 มิถุนายน ค.ศ. 1806 แต่เขาสละราชสมบัติในวันที่ 1 กรกฎาคม ค.ศ. 1810 เขาก็มียศเป็นเจ้าชายแห่งฝรั่งเศสและต้องแสวงหาที่ลี้ภัยทางการเมือง ซึ่งจักรพรรดิฟรันซ์ที่ 1 แห่งออสเตรียก็เสนอที่ลี้ภัยให้เขา เขาจึงไปลี้ภัยอยู่ในกราซอย่างเงียบ ๆ ระหว่างปี ค.ศ. 1811–1813 จนกระทั่งเมื่อมีการฟื้นฟูราชวงศ์บูร์บง เขาก็ถูกริบฐานันดรราชวงศ์ และดำรงยศเป็น เคานต์แห่งแซ็ง-เลอ บทความชีวประวัตินี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล